Oficiālais Vēstnesis L 054 , 26/02/2000 Lpp. 0042 - 0043



Komisijas Direktīva 2000/5/EK (2000. gada 25. februāris), ar ko grozīts C un D pielikums Padomes Direktīvā 92/51/EEK par otro vispārējo sistēmu profesionālās izglītības un mācību atzīšanai, kura papildina Direktīvu 89/48/EEK (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 18. jūnija Direktīvu 92/51/EEK par otru vispārēju sistēmu profesionālās izglītības un sagatavošanas atzīšanai, lai papildinātu Direktīvu 89/48/EEK [1], kurā jaunākie grozījumi izdarīti ar Komisijas Direktīvu 97/38/EK [2], un jo īpaši tās 15. pantu, tā kā: (1) Apvienotās Karalistes un Austrijas Republikas valdības ir iesniegušas pamatotus lūgumus grozīt Direktīvas 92/51/EEK C un D pielikumu. (2) No Direktīvas 92/51/EEK C pielikuma Apvienotajā Karalistē ir jāsvītro mācības "sertificētam sociālās aprūpes darbiniekam — psihiskā veselība" un "preču zīmju aģentam". Profesiju "sertificēts sociālās aprūpes darbinieks — psihiskā veselība" Apvienotajā Karalistē nereglamentē. Mācības "preču zīmju aģentam" pašlaik atbilst definīcijai Direktīvas 92/51/EEK 1. panta a) punkta pirmās daļas otrajā ievilkumā i). (3) Apvienotajā Karalistē mācības, kas dod kvalifikāciju "sertificēta, tehniski kompetenta persona atkritumu apsaimniekošanā", ir jāietver Direktīvas 92/51/EEK C pielikumā ar nosacījumu, ka kvalifikācija Apvienotajā Karalistē ir akreditēta Valsts profesionālās kvalifikācijas sistēmas (NVQ) 3. un 4. līmenī. (4) Ir jāgroza Direktīvas 92/51/EEK C pielikuma 5. iedaļas formulējums, saskaņā ar kuru šajā iedaļā uzskaitītās mācības dod kvalifikāciju, kas akreditēta Valsts profesionālās kvalifikācijas sistēmā (NVQ) vai ko apstiprinājusi vai atzinusi par līdzvērtīgu Valsts profesionālās kvalifikācijas padome. Apstiprināšana vai atzīšana par līdzvērtīgu Apvienotajā Karalistē vairs nav paredzēta. Valsts profesionālās kvalifikācijas padome ir aizstāta ar citu iestādi. Šajā direktīvā norādīt kompetento iestādi nav vajadzīgs. (5) Direktīvas 92/51/EEK C pielikumā ir jāietver jaunas īpašas pamatmācības, kas Austrijā ieviestas medicīnas māsām, kuras specializējas bērnu un jauniešu aprūpē, un psihiatrijas māsām. Šīs mācības dod atbilstīgu kvalifikāciju un pēc pabeigšanas — tādu pašu atbildības un uzdevumu līmeni kā Direktīvas 92/51/EEK 1. panta a) punkta pirmās daļas otrajā ievilkumā i) aprakstītais pēcvidusskolas kurss. (6) Atsauce uz Valsts profesionālās kvalifikācijas padomi Direktīvas 92/51/EEK D pielikumā ir jāsvītro. Tā ir aizstāta ar citu iestādi, un šajā direktīvā norādīt kompetento iestādi nav vajadzīgs. (7) Šajā direktīvā paredzētie pasākumi ir saskaņā ar atzinumu, ko sniegusi Direktīvas 92/51/EEK 15. pantā minētā komiteja, IR PIEŅĒMUSI ŠO DIREKTĪVU. 1. pants Direktīvas 92/51/EEK C un D pielikumu groza tā, kā norādīts šīs direktīvas pielikumā. 2. pants 1. Dalībvalstīs stājas spēkā normatīvie un administratīvie akti, kas vajadzīgi, lai līdz 2001. gada 27. februārim izpildītu šīs direktīvas prasības. Dalībvalstis par to tūlīt informē Komisiju. Dalībvalstis šajos tiesību aktos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka paņēmienus, kā izdarīt šādas atsauces. 2. Dalībvalstis dara zināmus Komisijai to savu tiesību aktu svarīgākos noteikumus, ko tās pieņem jomā, uz kuru attiecas šī direktīva. 3. pants Šī direktīva ir adresēta dalībvalstīm. 4. pants Šī direktīva stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Briselē, 2000. gada 25. februārī Komisijas vārdā — Komisijas loceklis Frederik Bolkestein [1] OV L 209, 24.7.1992., 25. lpp. [2] OV L 184, 12.7.1997., 31. lpp. -------------------------------------------------- PIELIKUMS A. Direktīvas 92/51/EEK C pielikumu groza šādi: 1. Pielikuma 1. iedaļai "Vidējā medicīniskā personāla un bērnu aprūpes mācību kursi" pēc vārdiem "Nīderlandē — veterinārārsta asistents ( )" pievieno šādu tekstu: - īpašas pamatmācības medicīnas māsām, kas specializējas bērnu un jauniešu aprūpē, - īpašas pamatmācības psihiatrijas māsām." 2. Pielikuma 5. iedaļas "Apvienotās Karalistes kursi, kas akreditēti Valsts profesionālās kvalifikācijas sistēmā vai Skotijas profesionālās kvalifikācijas sistēmā" pirmo daļu groza šādi: a) svītro šādus mācību veidus: — "sertificēts sociālās aprūpes darbinieks — psihiskā veselība", — "preču zīmju aģents"; b) "sertificēta, tehniski kompetenta persona atkritumu apsaimniekošanā" pievieno kā pēdējo ievilkumu; c) vārdkopu "apstiprinājusi vai atzinusi par līdzvērtīgu Valsts profesionālās kvalifikācijas padome" svītro. B. Direktīvas 92/51/EEK D pielikumu groza šādi:vārdkopu "Valsts profesionālās kvalifikācijas padome" pirmajā daļā svītro. --------------------------------------------------